Zenon Eleyalik - (mil. av. taxminan 490—430, Eleya, Jan. Italiya) — yunon faylasufi. Eleya maktabi namoyandasi. Parmenidning oʻzgarmas, boʻlinmas borliq haqidagi taʼlimotini rivojlantirdi, oʻzining 45 paradoksi (aporiya) ni olgʻa surdi. Harakatning mumkin emasligi, narsalarning koʻpligi va h.k. ni asoslamoqchi boʻldi. Aristotel Zenonni dialektika asoschisi deb hisobladi. Zenonning fikricha, haqiqatga bahs yuritish yoki qarama-qarshi fikrlarni talqin etish orqali erishiladi (u oʻz taʼlimotini suhbat shaklida ifoda etgan). U ""Axilles"", ""Oʻq"" kabi paradokslari bilan mashhur boʻlgan.